**1. V zvezek prepišite naslednje:**

**MODERNA ali NOVA ROMATIKA (1899–1918):**

*1.Obdobje v književnosti, ki se je na Slovenskem začelo z izidom Cankarjeve pesniške zbirke Erotika in Župančičeve pesniške zbirke Čaša opojnosti (1899), končalo pa s Cankarjevo smrtjo ter koncem 1. svetovne vojne (1918).*

*2.****Značilnosti:*** *izražanje trenutnega razpoloženja, pomembnost posameznikove subjektivnosti, domišljije, čutnosti.*

*3.* ***Smeri****, ki so se razvile v moderni: simbolizem (skrivni pomeni), dekadenca (odpor, zaničevanje), nova romantika (stremi nazaj k romantiki), impresionizem (trenutni vtis).*

*4.Pesmi dobijo svobodno obliko, svobodni verz, proza manj razumljiva, zvočni učinki besed, izjemno glasovno slikanje.*

*5. V tem obdobju dosežemo svetovni vrh v vseh treh zvrsteh književnosti – liriki, epiki in dramatiki.*

*6. Četverica moderne (predstavniki):*

* *Ivan Cankar (Moje življenje – Skodelica kave, Bobi, Na peči)*
* *Dragotin Kette (Spomini, Na otčevem grobu, Na trgu)*
* *Josip Murn Aleksandrov (Kmečka pesem, Pesem, Vprašanje)*
* *Oton Župančič (Žebljarska, Z vlakom, Ciciban in še kaj, Sto ugank)*

**2. IVAN CANKAR je nov naslov. Sestavite miselni vzorec, in sicer poiščite podatke o njegovem rojstvu in smrti, šolanju, poklicu, naštejte vsaj sedem del, napišite, v katerem obdobju je deloval in tri zanimivosti iz njegovega življenja.**

**3. Preberite besedilo Bobi (2X) in v zvezke napišite naslov Bobi. Spodaj zapišite, da je to črtica. Bobi pa so neke vrste krofi. Nato odg. na naslednja vprašanja**:

- Kdo je Peter in v kakšnih razmerah živi?

- Kam se odpravi zjutraj in kaj pričakuje od dneva?

- Kaj je obljubil sestri Francki?

- Kdo je Mihče?

- Zakaj je Peter kljub ponižanju čakal v veži pri Mihcu?

- Kje pripoved doseže vrh?

- Kako se je Peter ob tem počutil?

- Zakaj Peter boba ni pojedel?

- O čem razmišlja na poti domov?

- Zakaj je domačim prikril, da je lačen?

**4. Po Cankarjevem vzoru napišite posodobljeno črtico (umestite jo v čas po letu 2000, dogajalni kraj pa lahko izberete po svoji presoji).**